সন্ধ্যা ৬:৪২,শনিবার, ১৮ই জানুয়ারি, ২০২০ ইং , ৫ই মাঘ, ১৪২৬ বঙ্গাব্দ
28 February 2019	9:53 pm	শিল্প ও সাহিত্য
আরও দুদিন বাড়ানো হয়েছে বইমেলা। বৈরী আবহাওয়ার কারণে প্রকাশকদের দাবির মুখে এই সিদ্ধান্ত নেওয়া হয়।বৃহস্পতিবার সন্ধ্যায় মেলার পুরস্কার বিতরণী অনুষ্ঠানে এসে সংস্কৃতি প্রতিমন্ত্রী কে এম খালিদ বাবু এ কথা জানান।
প্রতিমন্ত্রী বলেন, বৃহস্পতিবার মেলা শেষ হওয়ার কথা ছিল। কিন্তু কয়েক দিন ঝড়-বৃষ্টির কারণে প্রকাশকদের ক্ষতি হয়েছে। তাই মেলার প্রকাশকরা অনুরোধ করেছেন সময়সীমা বাড়ানোর জন্য। তাই আরও দুদিন বাড়ানো হয়েছে বইমেলার সময়। ২ মার্চ শেষ হবে মেলা।
তিনি আরো বলেন, বিষয়টি নিয়ে প্রধানমন্ত্রীর সঙ্গে আলোচনা করা হয়। তিনি মেলার সময়সীমা আরও দুই দিন বাড়ানোর নির্দেশ দিয়েছেন।
দৈনিক বাংলা পত্রিকা / জ.ই সুমন